《死别离》
明代·方维仪

昔闻生别离，不闻死别离。
无论生与死，我独身当之。
北风吹枯生，日夜为我悲。
上视沧浪天，下无黄口儿。
人生不如死，父母泣相持。
黄鸟各东西，秋草亦参差。
予生何所为，予死何所为。
白日有如此，我心当自知。

作者简介：方维仪（1585—1668），女，字仲贤，安徽桐城人（今桐城市区凤仪里人）。明末著名女诗人、画家，所作有《清芬阁集》， 又辑历代妇女作品为《宫闺诗史》。其绘画师法宋代李公麟，尤擅长绘释道人物。特别是白描《观音大士图》形神兼备，许多人争相收藏。